पाएं अपने शहर की ताज़ा ख़बरें और फ्री ई-पेपरडाउनलोड करें
रजौली पुलिस ने जुआ के अड्डे पर छापेमारी कर एक युवक को गिरफ्तार कर। मामला थाना क्षेत्र के महसई मोहल्ला स्थित बगीचे का है। थानाध्यक्ष ने बताया कि ग्रामीणों द्वारा लगातार जुआरियों द्वारा ताश के खेल में 25-30 लोगों द्वारा ठगी करने की सूचना मिल रहा थी। जुआरियों के खिलाफ सोमवार को अचानक पुलिस बल के साथ छापेमारी में मौके से ताश समेत जुआरी महसई निवासी अर्जुन साव के पुत्र अरविंद कुमार उर्फ टिंकू को गिरफ्तार किया गया। गिरफ्तार व्यक्ति के पास से ताश की एक गड्डी के साथ तेरह सौ रुपये बरामद किया गया।
पूछताछ के दौरान गिरफ्तार युवक ने बताया कि ताश के खेल में मांग पत्ती पर ठगी के खेल में साथ रहे महसई निवासी जगदीश मालाकार के पुत्र मुन्ना उर्फ पाला मालाकार व नरेश मालाकार के पुत्र वहिरा मौके से फरार हो गया। खेल में शामिल रहे अन्य 25 लोग नदी के रास्ते भागने में सफल रहे। प्रक्षिशु डीएसपी ने बताया कि जुआरियों व शराब धंधेबाजों के खिलाफ पुलिस सख्ती से पेश आ रही है। साथ ही कोरोना के दूसरे कहर में सरकार द्वारा निर्देशित नियमों के प्रतिपालन करवाने हेतु प्रतिबद्ध है। गिरफ्तार व्यक्ति को मंगलवार को न्यायिक हिरासत में जेल भेज दिया गया है एवं फरार हुए लोगों की तलाश जारी है।जल्द ही दोनों फरार जुआरी पुलिस के गिरफ्त में होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn